### NN 109/2016 (25.11.2016.), Odluka o izmjeni i dopuni Odluke o troškovima u postupcima arbitraže

HRVATSKA GOSPODARSKA KOMORA

2364

Na temelju članka 19. Zakona o Hrvatskoj gospodarskoj komori (»Narodne novine« broj 66/91, 73/91) i članka 28. točka 20. Statuta Hrvatske gospodarske komore (»Narodne novine« broj 39/16) Upravni odbor Hrvatske gospodarske komore na 7. sjednici 4. studenoga 2016. godine donosi

ODLUKU

O IZMJENI I DOPUNI ODLUKE O TROŠKOVIMA U POSTUPCIMA ARBITRAŽE

Članak 1.

U Odluci o troškovima u postupcima arbitraže (»Narodne novine« broj 142/2011 i 37/2015.) iza članka 2. dodaje se novi članak 2a koji glasi:

Članak 2a.

Kada Sudište ili tijela Sudišta djeluju kao ovlaštenik imenovanja u ad hoc arbitražama i u arbitražama koje provode druge arbitražne institucije stranke su dužne uplatiti upisnu pristojbu prema članku 8. tar. br. 1 ove Odluke.

U slučajevima u kojima Sudište pruža druge usluge u vezi s poduzimanjem radnji u ad hoc arbitražama i arbitražama koje organiziraju druge arbitražne institucije, kao što su, primjerice, radnje u svezi organizacije ročišta, uključujući i dostavu poziva za ročište, osiguranje prostorija za ročište i pružanja usluga zapisničara na ročištu, obavljanje radnji dostave pismena, arhiviranje spisa i sl., stranke su dužne uplatiti naknadu prema vrijednostima iz sljedeće tabele:

|  |  |  |
| --- | --- | --- |
| Protuvrijednost predmeta spora u EUR (od) | (do) | Naknada u EUR |
|  | 100.000 | 500 |
| 100.000 | 2.000.000 | 1.000 |
| 2.000.000 | na više | 1.500 |

U slučaju da naknada uplaćena prema vrijednostima utvrđenima u tablici u stavku 2. ovog članka nije dostatna za pokriće svih troškova, tajnik Sudišta ovlašten je pozvati stranke na uplatu dodatne naknade prema stvarno nastalim troškovima za obavljene radnje opisane u stavku 2. ovog članka.

Naknada se utvrđuje u EUR, a uplata se vrši u kunama primjenom prodajnog tečaja iz tečajne liste Hrvatske narodne banke važeće na dan uplate naknade.

Ako je sporazumom o suradnji između Sudišta i neke druge arbitražne institucije predviđeno međusobno pružanje usluga u organizaciji i provedbi arbitražnih postupaka naknade iz stavka 1. i 2. ovog članka neće se naplaćivati uz uvjet uzajamnosti

Članak 2.

Tar. br. 2 članka 8. mijenja se i glasi:

Za provođenje arbitražnih postupaka ako ih provodi arbitar pojedinac, predujam odnosno naknada za nagradu arbitara naplaćivat će se prema vrijednostima iz sljedeće tabele:

|  |  |  |  |
| --- | --- | --- | --- |
| PROTUVRIJEDNOST PREDMETA SPORA od do u EUR | | SVOTA HONORARA:  OSNOVICA C + POSTOTAK D  ZA SVOTU IZNAD A – U EUR | |
| od (A) | do (B) | osnovica C) | % D) |
|  | 5.000 | 550 |  |
| 5.000 | 20.000 | 550 | 6,5% |
| 20.000 | 50.000 | 1.376 | 4,4% |
| 50.000 | 100.000 | 2.477 | 3,3% |
| 100.000 | 150.000 | 3.853 | 1,1% |
| 150.000 | 300.000 | 4.771 | 1,1% |
| 300.000 | 500.000 | 5.963 | 1,1% |
| 500.000 | 750.000 | 7.321 | 0,5% |
| 750.000 | 1.000.000 | 8.786 | 0,5% |
| 1.000.000 | 1.500.000 | 10.543 | 0,5% |
| 1.500.000 | 2.000.000 | 13.179 | 0,5% |
| 2.000.000 | 4.000.000 | 14.018 | 0,2% |
| 4.000.000 | 6.000.000 | 16.821 | 0,2% |
| 6.000.000 | 8.000.000 | 21.026 | 0,2% |
| 8.000.000 | 10.000.000 | 26.283 | 0,2% |
| 10.000.000 | na više | 32.854 | 0,2% |

Za provođenje arbitražnih postupaka ako ih provodi arbitražno vijeće, predujam odnosno naknada za nagradu arbitara naplaćivat će se prema vrijednostima iz sljedeće tabele:

|  |  |  |  |
| --- | --- | --- | --- |
| PROTUVRIJEDNOST PREDMETA SPORA od do u EUR | | SVOTA HONORARA:  OSNOVICA C + POSTOTAK D  ZA SVOTU IZNAD A – U EUR | |
| od (A) | do (B) | osnovica C) | % D) |
|  | 5.000 | 1.339 |  |
| 5.000 | 20.000 | 1.339 | 13,39% |
| 20.000 | 50.000 | 3.348 | 8,93% |
| 50.000 | 100.000 | 6.027 | 6,70% |
| 100.000 | 150.000 | 9.375 | 2,23% |
| 150.000 | 300.000 | 11.607 | 2,23% |
| 300.000 | 500.000 | 14.509 | 2,23% |
| 500.000 | 750.000 | 18.303 | 1,12% |
| 750.000 | 1.000.000 | 22.879 | 1,12% |
| 1.000.000 | 1.500.000 | 23.717 | 1,12% |
| 1.500.000 | 2.000.000 | 25.809 | 1,12% |
| 2.000.000 | 4.000.000 | 35.045 | 0,45% |
| 4.000.000 | 6.000.000 | 43.806 | 0,45% |
| 6.000.000 | 8.000.000 | 54.757 | 0,45% |
| 8.000.000 | 10.000.000 | 68.447 | 0,45% |
| 10.000.000 | na više | 85.558 | 0,45% |



Devizna vrijednost predmeta spora koja nije izražena u EUR preračunava se u EUR primjenom prodajnog tečaja za odnosnu valutu iz tečajne liste Hrvatske narodne banke važeće na dan kada je s vrijednošću predmeta spora odnosno promjenom vrijednosti predmeta spora upoznato Sudište.

U slučaju da deviznu vrijednost predmeta spora nije moguće izračunati primjenom metode iz stavka 3. ovog tarifnog broja (npr. zbog vrijednosti predmeta spora izražene u nekonvertibilnoj valuti), primijenit će se druga odgovarajuća metoda.

Članak 3.

Iza članka 8. dodaje se novi članak 8.a koji glasi:

Članak 8.a

U slučaju izdavanja platnog naloga stranka plaća 50% iznosa predujma troškova arbitraže izračunatog prema parametrima iz tarifnog broja 2. i 6. članka 8. ove Odluke.

Članak 4.

Ova odluka primjenjuje se na sve sporove pokrenute nakon njenog stupanja na snagu te na sporove pokrenute prije njenog stupanja na snagu, ako u njima još nije bila uplaćena upisna pristojba.

Članak 5.

Ova odluka stupa na snagu osmoga dana od dana objave u »Narodnim novinama«.

Klasa: 023-02/16-02/10

Urbroj: 311-02-16-02

Zagreb, 4. studenoga 2016.

Predsjednik
Luka Burilović, v. r.